Frá Íslandsmótinu í hestaíþróttum 2019 . Fremst eru Olil Amble og Álfarinn frá Syðri-Gegnishólum , Íslandsmeistarar í fimmgangi . Ljósmynd / Aðsend Íslandsmót fullorðinna og ungmenna í hestaíþróttum verður haldið á Hellu í sumar en Hestamannafélagið Geysir heldur mótið á Gaddstaðaflötum dagana 12. til 16. ágúst . Ný lágmörk inn á mótið Keppnisnefnd LH hefur gefið út lágmörk inn á Íslandsmót og vakin er athygli á því að þau hafa verið hækkuð um 0,4 frá því sem verið hefur undanfarin ár í tölti T 1 , fjórgangi og fimmgangi og um 0,2 í gæðingaskeiði . Það er parið , hesturinn og knapinn , sem þurfa að ná eftirfarandi lágmörkum og mega einkunnir parsins mega vera allt að tveggja ára gamlar . Einkunnir sem nást í T 1 , T 2 , V1 , F1 , PP1 , ásamt einkunum sem nást í T 3 , V2 , F2 , T 4 duga til þátttöku á Íslandsmóti . Engin lágmörk eru í ungmennaflokki . Lágmörk fyrir Íslandsmót 2020 eru sem hér segir : Tölt T 1 6,9 Fjórgangur V1 6,6 Fimmgangur F1 6,4 Tölt T 2 6,2 Gæðingaskeið PP1 6,7 250 m skeið 26 sekúndur 150 m skeið 17 sekúndur 100 m skeið 9 sekúndur